રાજપીપળા: રાજપીપળા નજીક આવેલા કરજણ ડેમના જળાશયમાં 7,000 કયુસેક પાણીની આવક થતાં ડેમની સપાટી 106.54 મીટરે પહોંચી છે. ડેમની સપાટી 106.31 મીટરના રૂલ લેવલને પાર કરી જતાં સોમવારે ડેમના 5 નંબરના ગેટને 20 સેમી ખોલીને નદીમાં 1,200 કયુસેક પાણી છોડવાની શરૂઆત કરવામાં આવી છે. કરજણ નદીમાં પાણીની આવક થતાં લોકો નદીના નીરને જોવા ઉમટી પડયાં હતાં. કરજણ ડેમન ઉપરવાસમાં 600 સ્કવેર મીટરના કેચમેન્ટ વિસ્તારમાં 8 ઇંચ જેટલો વરસાદ નોધાતા કરજણ જળાશયમાં 7000 ક્યુસેક પાણીની આવક થઈ રહી છે. અને હાલ વરસાદ ચાલુ છે.કરજણ ડેમનું રુલ લેવલ 106.31મીટર છે. જ્યારે જળસપાટી 106.54 મીટર થતાં રુલ લેવલ કરતા 20 સેમી જેટલી સપાટી વધી ગઈ છેઅને હજુ પાણીની આવક ચાલુ છે.